[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 23.03.2006





                                                 Nr.23/15/2006
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea alin.(2) al art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, transmis, cu adresa nr.P.L.X 62 din 15 februarie 2006.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

PREŞEDINTE,

Dan Ioan Popescu

                                                                                                              Nr.23/15/2006
R A P O R T

asupra proiectului de Lege pentru modificarea alin.(2) al art.7 din Ordonanţa de urgenţă a Guvernului 

nr.16/2001 privind gestionarea deşeurilor industriale reciclabile


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea alin.(2) al art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, transmis cu adresa nr.P.L.X 62 din 15 februarie 2006, înregistrată la comisie sub nr.23/15 din 16 februarie 2006.



Senatul a adoptat proiectul de lege în şedinţa din 9 februarie 2006.



Consiliul Legislativ a avizat proiectul de lege cu observaţii preluate de către iniţiator.



Comisia juridică, de disciplină şi imunităţi a avizat favorabil proiectul de lege cu avizul nr.31/130/01 martie 2006.


Proiectul de lege are ca obiect de reglementare interzicerea, până la data de 31 decembrie 2007, a achiziţionării de la persoane fizice a metalelor neferoase, a aliajelor acestora şi a deşeurilor neferoase reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule, în scopul prevenirii sustragerilor şi distrugerilor de echipamente, utilaje, reţele electrice, de cale ferată şi de irigaţii.



Prin aplicarea măsurilor prevăzute de Ordonanţa de urgenţă a Guvernului nr.61/2003, aprobată prin Legea nr.431/2003, în perioada 2001 – 2005, s-a înregistrat o diminuare semnificativă a infracţiunilor săvârşite cu privire la sustragerea deşeurilor neferoase. 



Membrii Comisiei pentru industrii şi servicii au examinat proiectul de lege în şedinţa din 14 martie 2006.



La lucrările comisiei au participat invitaţi domnul Dorinel Ursărescu – iniţiator, din partea Ministerului Economiei şi Comerţului: domnul Ion Capotă – coordonator program şi din partea Comisiei Naţionale pentru Reciclarea Materialelor: domnul Niculae Dinculeasa – consilier juridic.



În urma dezbaterilor, membrii comisiei au hotărât, în unanimitate, adoptarea proiectului de Lege pentru modificarea alin.(2) al art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, cu amendamente admise şi respinse.


La lucrările comisiei au fost prezenţi 19 de deputaţi din totalul de 23 de deputaţi membri ai comisiei.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.



Prin conţinut şi obiectul reglementării, proiectul de lege face parte din categoria legilor ordinare.



În urma dezbaterii, Comisia propune admiterea cu modificări a proiectului de lege.
I.    A M E N D A M E N T E     A D M I S E 



În urma dezbaterii, Comisia propune adoptarea proiectului de lege cu următoarele amendamente:
	Nr.

crt.
	Textul OUG nr.16/2001, republicată, cu modificările ulterioare
	Text adoptat de Senat


	Text propus de Comisie/

autorul amendamentului
	Motivarea amendamentelor propuse

	0
	1
	2
	3
	4

	1
	
	Titlul legii

LEGE 

pentru modificarea alin.(2) al art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile


	Nemodificat
	

	2
	
	Articol unic. Alin.(2) al art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, republicată în Monitorul Oficial al României, Partea I, nr.104 din 7 februarie 2002, cu modificările ulterioare, se modifică după cum urmează:

	Art. I. Alineatul (2) al articolului 7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, republicată în Monitorul Oficial al României, Partea I, nr.104 din 7 februarie 2002, cu modificările ulterioare, se modifică după cum urmează:


	Pentru respectarea normelor de tehnică legislativă, se propune reformularea articolului unic ca articol I, precum şi eliminarea formulei introductive.



	0
	1
	2
	3
	4

	
	Art. 7. - (2) Se interzice până la data de 31 decembrie 2005 achiziţionarea de la persoane fizice a metalelor neferoase, a aliajelor acestora şi a deşeurilor neferoase reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule. Până la această dată Ministerul Economiei şi Comerţului, Ministerul Agriculturii, Pădurilor, Apelor şi Mediului şi Ministerul Transporturilor, Construcţiilor şi Turismului vor reglementa corespunzător sistemul de colectare a acestor deşeuri de la persoane fizice.
	La articolul 7 alineatul (2) va avea următorul cuprins:

„(2) Se interzice până la data de 31 decembrie 2007 achiziţionarea de la persoane fizice a metalelor neferoase, a aliajelor acestora şi a deşeurilor neferoase reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule.”

	„(2) Se interzice, până la data de 31 decembrie 2007, achiziţionarea de la persoane fizice a metalelor neferoase, a aliajelor acestora şi a deşeurilor neferoase reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule.”
Dep.Dorinel Ursărescu – PNL

Dep.Gabriel Sandu – PNL

Dep.Romeo Hanganu – PC


	

	
	
	______
	Art. II. Autorizaţiile de colectare a deşeurilor, prevăzute la articolul 7 alineatul (2) din Ordonanţa de urgenţă a Guvernului nr.16/2001, republicată, cu modificările ulterioare, emise de prefectura judeţului începând cu 1 ianuarie 2006 al căror termen de valabilitate nu a expirat, se anulează şi îşi încetează aplicabilitatea începând cu data intrării în vigoare a prezentei legi.
Dep.Ioan Bivolaru – PSD

Dep.Romeo Hanganu – PC


	Având în vedere că după 01.01.2006 au fost emise autorizaţii de colectare a deşeurilor ca urmare a împlinirii termenului prevăzut la art.7 alin.(2) din OUG nr.16/2001, este necesar introducerea unui nou articol care să reglementeze situaţia juridică a autorizaţiilor deja emise.



II.  A M E N D A M E N T E   R E S P I N S E 



În cursul dezbaterii, Comisia a respins următoarele amendamente:
	Nr.

crt.
	Textul OUG nr.16/2001, republicată, cu modificările ulterioare
	Text adoptat de Senat


	Amendamente propus/
Autor


	Motivaţia susţinerii/respingerii
	Camera 

decizională

	0
	1
	2
	3
	4
	5

	1
	Art. 7. - (2) Se interzice până la data de 31 decembrie 2005 achiziţionarea de la persoane fizice a metalelor neferoase, a aliajelor acestora şi a deşeurilor neferoase reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule. Până la această dată Ministerul Economiei şi Comerţului, Ministerul Agriculturii, 

Pădurilor, Apelor şi
	La articolul 7 alineatul (2) va avea următorul cuprins:

„(2) Se interzice până la data de 31 decembrie 2007 achiziţionarea de la persoane fizice a metalelor neferoase, a aliajelor acestora şi a deşeurilor neferoase reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule.”
	La articolul 7 alineatul (2) va avea următorul cuprins:
„(2) Se interzice până la data de 31 decembrie 2007 achiziţionarea de la persoane fizice a metalelor neferoase, a aliajelor acestora, a deşeurilor neferoase reciclabile şi a inoxului utilizat pentru ambalaje reciclabile, cu excepţia metalelor preţioase, a bateriilor, a acumulatorilor uzaţi pentru autovehicule şi a ambalajelor primare din aluminiu folosite în industria alimentară şi a băuturilor.”

Dep.Gabriel Sandu – PNL
	Motivaţia susţinerii

Considerăm că întreruperea ciclului de utilizare normală a butoaielor de bere, ca de altfel a tuturor ambalajelor reutilizabile, este susceptibilă de a afecta starea mediului înconjurător, încălcând în acest fel normele de protecţie a mediului. Hotărârea de Guvern nr.621/2005 privind gestionarea ambalajelor şi a deşeurilor de ambalaje, la art.4 alin.(2), prevede două principii foarte clar exprimate: prevenirea producerii de deşeuri de ambalaje şi reutilizarea ambalajelor. 
	Camera Deputaţilor


	0
	1
	2
	3
	4
	5

	1
	Mediului şi Ministerul Transporturilor, Construcţiei şi Turismului vor reglementa corespunzător sistemul de colectare a acestor deşeuri de la persoane fizice.


	
	
	 Motivaţia susţinerii

Ambele principii sunt încălcate prin dispariţia butoaielor de bere cu mult înainte ca durata lor de utilizare să se fi încheiat. Acest lucru demonstrează că ambalajele şi deşeurile de ambalaje nu pot fi gestionate astfel încât să se reducă impactul asupra mediului. De asemenea, Directiva 2004/12/EC a Parlamentului European prevede fără echivoc că recuperarea şi reciclarea deşeurilor trebuie realizată astfel încât să se asigure un impact minim asupra mediului. În condiţiile în care ambalajele sunt sustrase înainte ca ele să mai fie înapoiate utilizatorilor/producătorilor de bere se văd în imposibilitatea respectării Hotărârii de Guvern nr.621/2005 (art.10 alin.(2) şi (3)) care îi obligă să ducă la final toate ciclurile de folosite.

Activitatea de gestionare a ambalajelor şi a deşeurilor de ambalaje nu trebuie să introducă bariere în calea comerţului, aşa cum stipulează art.16 alin.(6) din Hotărârea de Guvern nt.621/2005. Prin furtul butoaielor de bere se creează un prejudiciu însemnat producătorilor, ceea ce poate constitui un impediment în desfăşurarea normală a activităţii de comerţ. Infracţiunea de furt este prevăzută şi pedepsită de Codul Penal al României.

Persoanele fizice nu deţin decât cantităţi neînsemnate de inox în gospodăriile proprii, astfel că este uşor de observat faptul că ambalajul de inox este furat. Aceasta, cu atât mai mult cu cât butoaiele respective sunt marcate cu numele fabricii de bere care îl utilizează sau cu numele unei mărci de bere. Mai mult, conform Normelor din 30 august 2001 privind procedura de acordare, prelungire, suspendare sau anulare a autorizaţiei de valorificare a deşeurilor industriale reciclabile: „agenţii economici specializaţi, autorizaţi pentru valorificarea deşeurilor industriale reciclabile sunt obligaţi să solicite deţinătorilor, la cumpărare, documentele de provenienţă” (paragraful IV). Este evident că acest lucru nu se întâmpla, reciclatorul urmărind doar să obţină inoxul la un preţ cât mai insignifiant, neţinându-se cont că ambalajele sunt furate.

Activitatea diferitelor paliere ale procesului de gestionare a ambalajelor este perturbată din cauza dispariţiei ambalajelor. Însăşi activitatea societăţilor colectoare este îngreunată, întrucât sunt obligate să se confrunte cu o competiţie de pe piaţa neagră a deşeurilor. De asemenea, distribuitorii care intră în relaţie directă cu producătorii de bere sunt obligaţi să plătească o garanţie destul de însemnată cu atât mai mult cu cât vina dispariţiei butoaielor nu li se poate imputa.

În ceea ce priveşte ambalajele primare din aluminiu (dozele utilizate ca ambalaje) ce se regăsesc la persoanele fizice după consumarea conţinutului, este indicat ca acestea să poată fi preluate de colectori pentru prevenirea producerii de deşeuri de ambalaje.
Motivaţia respingerii

Inoxul face parte din categoria deşeurilor feroase. Ambalajele primare din aluminiu folosite în industria alimentară şi a băuturilor nu pot fi colectate de la persoane fizice deoarece acest lucru ar încuraja furtul acestora.


	Camera Deputaţilor




Comisia a propus aprobarea proiectului de lege cu unanimitate de voturi.
                                      PREŞEDINTE,                                                                   SECRETAR,
                                    Dan Ioan Popescu                                                                Aurelia Vasile
Consilier,
Silvia Vlăsceanu

Expert,
Isabela Robe

